b'\n_START_ARTICLE_\nTilen Bartol\n_START_SECTION_\nKariera\n_START_PARAGRAPH_\nBartol je v celinskem pokalu prvi\xc4\x8d nastopil 27. decembra 2014, ko je v Engelbergu zasedel 56. mesto. Prvo uvrstitev med dobitnike to\xc4\x8dk je dosegel 25. januarja 2015 na tekmi v Planici z 28. mestom. 15. marca 2015 je dosegel prvo uvrstitev v deseterico v Ni\xc5\xbenem Tagilu s \xc5\xa1estim mestom. Prvo uvrstitev na oder za zmagovalce je osvojil 11. decembra 2015 s tretjim mestom v Reni, dan za tem je na istem prizori\xc5\xa1\xc4\x8du dosegel svojo prvo zmago._NEWLINE_16. marca 2016 je Tilen na preizkusu letalnice v Planici kot predskakalec poletel 252 metrov, kar je do sedaj drugi najdalj\xc5\xa1i polet na smu\xc4\x8deh. Zaradi velikih pritiskov ob doskoku mu ni uspelo pristati, tako da svetovni rekord ni veljaven.'